**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2024. március 26-i ülésére**

**Javaslat a Savaria Múzeum pályázaton történő részvételének jóváhagyására**

A Savaria Múzeum (a továbbiakban: Múzeum) részt kíván venni az INTERREG Danube Region Programme 2021-2027 elnevezésű alábbi pályázaton. A 10 ezer euró - mintegy 4 millió forint összegű - önrész fedezetéhez a Múzeum nem igényel önkormányzati többletforrást.

**A projekt részletei:**

**Időtartama:** 36 hónap

**Benyújtásának határideje:** 2024. április 3.

**Kezdődátum:** 2025.1.1.

**Befejezés:** 2027.12.31.

**Finanszírozás és önrész:** 80-20%, magyar oldalon 5%

**Önrész**: 10.000 euró

**A pályázat célja:**

A kultúra és a fenntartható turizmus szerepének erősítése a gazdasági fejlődésben, a társadalmi befogadásban és a társadalmi innovációban.

**Vezető partner:** Iskriva, Helyi Potenciálfejlesztési Intézet (Szlovénia)

**Partnerlista:**

|  |  |  |  |
| --- | --- | --- | --- |
| Role | Name | Type | Country |
| Vezető partner | Iskriva | NGO | Slovenia |
| Partner 1 | Public Institute for Culture and Tourism Ivančna Gorica  | Local Public Administration | Slovenia |
| Partner 2 | The Social Design Hub of MOME Innovation Centre, Moholy-Nagy University of Art and Design, Budapest | University | Hungary |
| Partner 3 | Savaria Museum | Local Public Administration | Hungary |
| Partner 4 | Urbasofia | Business | Romania |
| Partner 5 | Transylvania Trust | NGO | Romania |
| Partner 6 | Collective Foundation | Foundation | Bulgaria |
| Partner 7 | Koprivnica Križevci County | Regional Public Administration | Croatia |
| Partner 8 | Urban Cult | NGO | Montenegro |
| Partner 9 | Tourism Organisation of Vojvodina | Regional Public Administration | Serbia |
| Partner 10 | Mesto Kolárovo | Local Public Administration | Slovakia |
| Partner 11 | Institute for the Danube Region and Central Europe | Institute | Austria |
| Partner 12 | The Sarajevo War Theatre, SARTR | State Public Institution | Bosnia and Herzegovina |
| Partner 13 | Farma Kozodoj – ecocentre for the Karlovy Vary Region |  | Czech Republic |
| Partner 14 | National Inbound and Domesti Tourism Association of Moldova – ANTRIM |  | Moldova |

**Háttér:**

**A projekt hívószava az inklúzió, azaz befogadás.** Ennek mentén lehetőséget kínálnak arra, hogy a pályázók régiójuk, országrészük helyi közösségeik eddig meg nem szólított tagjait is bevonják a kultúrába.

A kultúra jóval több megőrzött romoknál és kultúrtörténeti emlékeknél, felhalmozott műtárgygyűjteményeknél, a kultúrát ők a helyi közösségek tagjai között zajló párbeszédben látják. Ahhoz, hogy ez a folytonosan változó párbeszéd fenntartható legyen, be kell vonni a közösség minden, korábban kihagyott tagját, egy fenntartható, fejlődő és befogadó Európa felé haladva ezzel. Az inklúzió egyaránt vonatkozhat szellemi és fizikai fogyatékkal élőkre, mozgássérültekre, és a közösségek olyan csoportjaira, akik különböző okoknál fogva kimaradtak e kultúrának nevezett diskurzusból. Ennek számos akadálya lehet, fizikai nehézségek az épületek megközelítésében, a befogadás témaköre iránt érzett apátia, vagy éppen a nem megfelelő tudatosság.

A pályázat célja, hogy ezen változtasson, erre irányuló fejlesztések, tervek, eseménysorozatok, termékek megvalósítását finanszírozza, hiszen bár Európa szerte találunk erre irányuló biztató törekvéseket, a pályázat által megszólított Duna régió erősen le van maradva.

**Rehabilitációs tervek**

A Savaria Múzeum a két magyarországi közül az egyik, de az egyetlen, klasszikus értelemben vett kultúrával foglalkozó partner a listán. Számos téren tudná hasznosítani a pályázat által biztosított forrásokat. Lehetőség nyílna például a „**szombathelyi** **múzeumnegyed**,” azaz az Iseum Savariense, a Szombathelyi Képtár és a Schrammel gyűjtemény épületegyüttesének **rehabilitációs** **terveit** elkészíteni. Ezek a tervek a három épület akadálymentességet gátló problémáira kínálnának megoldást. A három épület számos olyan problémát vonultat fel, melyekkel más, akadálymentességre törekvő intézmények is találkozhatnak, az elkészült tervek pedig **iránymutatóként** szolgálhatnak számukra.

**Kék anyagok és audiovizuális eszközök**

Lehetőség nyílna ezen kívül úgynevezett „**kék**” **anyagok** elkészítésére is. Ezek alatt a tagintézmények gyűjteményét bemutató, szellemi fogyatékkal élők számára befogadható **információs** **táblákat**, a gyűjtemények ikonikus darabjai alapján készült, letapogatható műtárgyreprodukciókat, melyek segítségével vakok és gyengénlátók számára is közelebb kerül a kiállítás, valamint háromnyelvű audioguide rendszer kiépítését kell érteni.

Ezekkel a változtatásokkal újabb rétegeket szólíthatunk meg, és hívhatunk a múzeumba, ami nem csak pezsgőbb, elfogadóbb, nyitottabb kulturális élményt, de **növekvő** **látogatószámot**, magasabb bevételt is eredményez, ami hozzájárul a fejlődés fenntarthatóságához.

Ha sikerül megvalósítani a pályázat által lehetővé váló projekteket, azzal a Savaria Múzeum a régióban **példává** **válhat** minden olyan intézmény számára, ahol az akadálymentesítés és az inklúzió még várat magára.

Kérem a Tisztelt Bizottságot, hogy az előterjesztést megtárgyalni, és határozati javaslatot elfogadni szíveskedjék.

**Szombathely, 2024. március „ ”**

 **/: Horváth Soma :/**

**HATÁROZATI JAVASLAT**

**..…../2024. (III.26.) KOCB. számú határozat**

A Kulturális, Oktatási és Civil Bizottság a „Javaslat a Savaria Múzeum pályázaton történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 10. pontjában meghatározott feladatkörében eljárva javasolja a Közgyűlésnek a Savaria Múzeum részvételének támogatását az INTERREG Danube Region Programme 2021-2027 elnevezésű pályázaton, melyhez a szükséges önrészt a Savaria Múzeum önkormányzati többletforrás igénylése nélkül biztosítja.

**Felelős:**  Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Csapláros Andrea, a Savaria Múzeum igazgatója)

**Határidő:** 2024.március 28.